Pat & Mat

Pat & Mat alebo Pat a Mat alebo ...A je to! je česko-slovenský a neskôr český animovaný televízny seriál o dvoch nezručných majstroch – Patovi a Matovi. Vytvorili ich režisér Lubomír Beneš a karikaturista Vladimír Jiránek. Prvé epizódy pôvodného seriálu s názvom ...A je to! vznikli v pražskom Krátkom filme pre Slovenskú televíziu Bratislava. Ďalšie epizódy vznikali neskôr už pod názvom Pat & Mat (respektíve Pat a Mat). Do roku 2020 bolo uvedených 130 epizód, ktoré boli predané viacerým televíznym staniciam vďaka nevyskytujúcim sa dialógom.

 Výťah 
V každej epizóde sa Pat a Mat snažia vyriešiť nejaký problém. Používajú pri tom rôzne, obvykle nevhodné nástroje a postupy, čo vedie k ešte väčším problémom. Problém nakoniec dvojica vyrieši najneefektívnejším spôsobom.

Pat je oblečený do žltého trička, na hlave má modrú rádiovku. Vždy vymýšľa rôzne spôsoby a metódy práce (zvyčajne nevhodné), a preto sa väčšinou skončia katastrofou. Našťastie, ale nie je na to sám, vždy mu príde na pomoc jeho priateľ Mat, ktorý nosí červené tričko a čiapku s brmbolcom. Pri ich spoločnom riešení obyčajného problému sa stáva vtipná príhoda.

Pat a Mat sú nerozluční priatelia a nikdy sa na seba nehnevajú ani vo chvíli, keď sa im práca nedarí. Vždy optimisticky naladení s novým elánom sa púšťajú do práce znovu a znovu.

Humor, ktorý je využitý v príbehoch, nie je samoúčelný. Je návodom k optimistickému prístupu k životu. Pat a Mat sa síce dostávajú do ťažkých situácií, ale nikdy sa nevzdávajú, pokiaľ sa problém nejakým nápaditým spôsobom nevyrieši. Pozitívne sú taktiež ich reakcie na chyby toho druhého – vždy iba zavrtia hlavou bez akýchkoľvek výčitiek.

K seriálu neodmysliteľne patrí aj jeho zvučka, ktorú zložil Petr Skoumal. Zvučka obsahuje iba ústrednú melódiu a zvuk fúkacej harmoniky.

 História 
Dvojica Pat a Mat sa prvýkrát objavila 12. augusta 1976 v krátkom filme Kuťáci (Kutilovia), ktorý bol zároveň pilotnou epizódou seriálu.

Vzápätí na to sa v duchu normalizácie tieto postavičky stali predmetom kádrovania – autorom bolo vyčítané ich nedostatočné „socialistické uvedomenie“ a „zámerný“ výber farieb tričiek, ktoré mali ironizovať politický konflikt medzi ZSSR (červená) a ČĽR (žltá).

Preto sa produkcie televízneho seriálu s názvom ...A je to! ujalo bratislavské štúdio Česko-slovenskej televízie, ktoré bolo vzdialenejšie od dosahu pražských cenzorov. Seriál sa však natáčal v pražskom Krátkom filme. Od druhej epizódy postavičky získali typické pokrývky hlavy a červené tričko Mata bolo zmenené na sivé.

V druhej polovici 80.rokoch vznikali ďalšie epizódy už pod novým názvom Pat & Mat priamo pre Krátky film Praha. Pôvodne postavičky mená nemali. Pri hľadaní mien pre obe postavy sa výtvarník a režisér Lubomír Beneš inšpiroval želaním detí, s ktorými sa rozprával na besedách. Deti sa tak začali hrať s výrazmi ako „patlal a matlal“ (v češtine) alebo šachovými výrazmi pat a mat (tieto šachové pojmy pochádzajú z perzštiny – پات  a مات). Svoje mená Pat a Mat dostali v roku 1989, spočiatku pre zahraničnú distribúciu Krátkeho filmu. Od tej doby sa podľa nich volá celý seriál. Bábky nešikovných domácich majstrov získali aj svoju definitívnu podobu:
 Pat je menší, tučnejší, na hlave má modrú rádiovku a nosí žlté tričko.
 Mat je vyšší, chudší, na hlave má čiapku s bielym brmbolcom a nosí červené tričko.
Pôvodne seriál sa mal stať zábavou pre dospelých, ale stal sa populárnym aj u detí.

Keďže seriál bol vyrobený bez dialógov, mohol byť vysielaný po celom svete. Vysielal sa vo vtedajšom Česko-Slovensku, Švédsku, Sýrii, Iraku, Poľsko, vtedajšej Juhoslávii, Islande, Dánsku, Nemecku, Estónsku, Rakúsku, Švajčiarsku, Brazílii, Fínsku, Japonsku, Nórsku, Španielsku, Iráne, Maďarsku, Jordánsku, JAR, Južnej Kórey a v ďalších krajinách. V Holandsku boli postavy dabované hercami Kees Prinsom a Siem van Leeuwenom. V Austrálii bol seriál súčasťou Kaleidoscope – týždennej polhodinovej prehliadky animovaných krátkych filmov na stanici SBS.

V Švajčiarsku detské televízne programy v nemčine skupiny Schweizer Fernshen zakázali vysielanie niektorých epizód pre výskyt veľkého množstva násilia, ktoré považovali za príliš nebezpečné.

V roku 1990 Lubomír Beneš založil svoje vlastné štúdio animovaného filmu AIF Studio v Prahe a v Zürichu (marketing, predaj a financie). V ňom vyrobil 14 epizód a všetkých 49 epizód štúdio začalo distribuovať na medzinárodnom trhu.

50. epizóda Karty bola dokončená v roku 1998 niektorými členmi pôvodnej spoločnosti AIF Studio pripravovaná Lubomírom Benešom, ktorý začal s novým formátom seriálu. František Váša bol režisér, scenárista a animátor tejto epizódy. Epizóda Karty však vznikla po smrti Lubomíra Beneša bez súhlasu jeho dedičov. Kým táto neautorizovaná epizóda nebola v Česku nikdy odvysielaná ani zahrnutá na DVD, v zahraničí sa epizóda svojho uvedenia dočkala. Na rozdiel od predchádzajúcich epizód táto epizóda bola nafilmovaná vo formáte 16:9, bola trošku dlhšia (trvala 11 minút), s meniacimi sa výrazmi tvárí a bola nadabovaná. Postavy nahovoril český herec David Nykl.

Pôvodný zámer bolo vyrobiť ďalšie epizódy novej série, možno tiež polhodinové epizódy a celovečerný film. Avšak tieto projekty neboli zrealizované ako dôsledok rozpadu vzťahov medzi autormi epizód a tímom manažmentu z pražského AIF Studia po smrti Lubomíra Beneša. Nakoniec štúdio vyhlásilo bankrot. Len málo záberov z 50.epizódy bolo uverejnených na webových stránkach spoločností AIF Studio a Pat & Mat. Bývalý manažment vytvoril nové štúdio Animation People. Štúdio neskôr uvádzalo na internete krátke videá.

Marek Beneš, syn Lubomíra Beneša, založil vlastné štúdio – Patmat film. V rokoch 2002 až 2004 spoločnosť Ateliéry Bonton Zlín vyrobila ďalších 28 epizód, časť epizód pre nich pripravili štúdiá Anima a Patmat film. Tieto epizódy už vyrábali iní autori, čiastočne aj iní animátori. Prvých 19 epizód uvádzajú ako názov seriálu Pat a Mat, ďalších deväť ako Pat a Mat se vracejí (Pat a Mat sa vracajú). V Českej televízii je všetkých týchto 28 epizód uvádzaných pod názvom Pat a Mat se vrací (Pat a Mat sa vracajú).

Od roku 2009 vznikali ďalšie epizódy pod názvom Pat a Mat na venkově (Pat a Mat na vidieku), ktoré natáčalo štúdio Patmat film vo vysokom rozlíšení a formáte 16:9. Boli uverejňované najskôr na internete a až potom v televízii. 31. marca 2016 mal v českých kinách premiéru film Pat & Mat vo filme, ktorý vznikol spojením 10 dielov seriálu Pat a Mat na venkově (Pat a Mat na vidieku). V slovenských kinách mal tento film premiéru o týždeň neskôr – 7. apríla 2016. V roku 2018 vznikol podobným spôsobom aj film Pat & Mat: opäť v akcii. Film mal premiéru v českých kinách 7. júna 2018 a v slovenských o dva týždne neskôr – 21. júna 2018. Tento film vznikol spojením 9 epizód zo seriálu Pat & Mat nás baví (Pat & Mat nás bavia).

Seriál bol vydaný aj na DVD. Na 9 diskoch je uvedených 85 epizód seriálu.

Je možné zakúpiť veľa hračiek pre deti s podobou tejto populárnej dvojice. Obľúbené sú taktiež hry – Rozprávkové hranie s Patom a Matom a ďalšie. Objavila sa tiež počítačová hra Pat & Mat.

Posledná kniha – Ivan Rössler: Pat & Mat ...A je to!, Praha: Fonia, 2012 bola tiež spracovaná ako audio CD so šiestimi príbehmi, ktoré nahovoril Pavel Zedníček.

Pat a Mat sa objavili tiež v reklamách – v Česku – napr. v kampani pre Českou podnikatelskou pojišťovnu. Objavili sa aj v zahraničí: Slovensko (losy Tipos, súťaž firmy Sedita), Poľsko (aukčný server tablica.pl), Slovinsko (obchod pre majstrov Merkur)...

 Tvorcovia 
 Producent: Katarína Morvai
 Literárny scenár: Karel Žalud, Marek Beneš, Pavel Marek, Ladislav Pálka, Jiří Kubíček, Břetislav Pojar
 Dramaturgia: Jiří Kubíček
 Výtvarná predloha: Lubomír Beneš, Vladimír Jiránek
 Výtvarník: Lubomír Beneš, Vladimír Jiránek
 Výtvarná realizácia: Jan Bouzek, Vladimír Jiránek
 Hudba: Petr Skoumal, Zdeněk Zdeněk
 Zvuk: Robert Slezák, Ladislav Procházka
 Scéna a rekvizity: David Filcík, Jan Műller, Eva Frázová, Petr Janotka
 Spolupráca: Bohuš Blecha, Petr Janotka, Silvie Pacalová, Markéta Pinkavová, Ladislav Vlk, Kamil Mareš, Michal Baránek, Jaroslav Bezděk, Ondřej Zika, Věra Benešová, Radek Pluhař
 Kamera: Vladimír Kolář, Jan Chvojka, Jan Műller, Zdeněk Krupa
 Strih: Ivan Matouš, Gaia Vítková, Marie Zemanová
 Animácia: Milan Šebesta, Cyril Podolský, Bedřich Glaser, David Filcík, Jan Smrčka, Ladislav Pálka, Alfons-Mensdorff-Pouilly, Pavel Rak, Josef Lamka
 Produkcia: Petr Vali, Jana Raková, Milan Halousek, Zdeňka Čermáková
 Technický scenár a réžia: Milan Šebesta, Marek Beneš, Vlasta Pospíšilová, Ladislav Pálka, Josef Lamka
 Vyrobili: Patmat s.r.o., Anima s.r.o pre Ateliéry Bonton Zlín, a.s.
 Spracovali: Laboratoře České Televize Praha, Filmové laboratoře Barrandov, a.s.

 Typické prvky seriálu 
V seriáli sa opakujú niektoré prvky, ktoré spolu dávajú svojrázny štýl celému seriálu.

 Typické potrasenie si rúk 
Keď Pat a Mat dosiahnu úspech, potrasú si rukami a súčasne na to urobia rázne gesto s lakťom ohnutým do pravého uhla. Väčšinou toto gesto je vidieť ku koncu príbehu.

 Prekvapivý zvrat k horšiemu namiesto dobrého konca 
V momente, keď po originálnych a väčšinou neefektívnych spôsobov prirodzene očakávame happy end, sa náhle dostaví prekvapivý zvrat k horšiemu. Príkladom je epizóda Maľovanie, v ktorom po vybielení obývačky a následných úpravách rôznymi umeleckými motívmi kvôli zabudnutiu na kuracie mäso v rúre, je celá obývačka začiernená od dymu.

To platí najmä pre staré epizódy seriálu.

 Optimistický prístup k problémom 
Pat a Mat aj v najzúfalejších a katastrofických chvíľach často nešikovne a neefektívne sa stále snažia situáciu vyriešiť. Na žiadnu sebahoršiu situáciu nereagujú zlosťou alebo smútkom. Ich najnegatívnejšou reakciou je výraz zamyslenej tváre alebo poťukanie po čele. To je však často gestom nového nápadu.

 Nikdy sa na seba nehnevajú 
Postavy sa pri činnosti vždy pozorne sledujú a nikdy neprejavujú pochybnosti i pri zrejme chybných pokusoch toho druhého v riešení problému. Keď sa ukáže, že sa situácia skutočne namiesto vyriešenia zhoršila, nikdy sa nehnevajú, iba zavrtia hlavou. Aj to pôsobí ako konštatovanie neúspechu namiesto negatívneho hodnotenia úsilia toho druhého. Existujú však výnimky, keď sa na seba postavy hnevajú, napríklad v epizóde Búdka sa Mat na Pata nahnevá, lebo nepočkal na posunutie dosák, kvôli čomu rozrezal stôl. V epizóde Hrnčiari sa Mat nahneval na Pata pre jeho neúspešné nápady pri výrobe hrncov. Nakoniec sa obaja vždy rýchlo udobria.

náhľad|Postavy Pat a Mat na jednom zo zastavení 9. Jiříkovského pohádkového lesa (2008). Pôvodné postavy zo seriálu sú však iné: Pat má žlté tričko a modrú rádiovku a Mat má červené tričko.|258x258bod

 Festivaly a ocenenia 
 epizóda č. 38 Cyklisti (1992) – Lubomír Beneš, animácia – Alfons Mensdorff-Pouilly, bola nominovaná do súťaže Annecy 93 (Francúzsko).
 epizóda č. 44 Biliard (Karambol) (1994) – Lubomír Beneš, animácia – František Váša, bola nominovaná do súťaže na festival Annecy 95. Na festivale World Animation Celebration v Agoure (USA), marec 1997:

 1. miesto za najlepšiu animáciu pre TV seriály

 2. miesto za najlepšiu animáciu bábkového filmu

 epizóda  č. 50 Karty (1998) – scenár, animácia, réžia – František Váša, bola nominovaná do súťaže Annecy 99 (Francúzsko)

 Divadlo 
 Pat & Mat idú na dovolenku (Pat a Mat idú na dovolenou) – divadelné predstavenie podľa scenára Mareka Beneša. Premiéra bola v roku 2012 v Prahe. Účinkujú v ňom Michal Dufek, Zdeněk Tomáš a Martin Sochor. Pat a Mat prejdú časť sveta (cesta vlakom, let lietadlom, let do vesmíru) a nakoniec zistia, že doma je najlepšie. Predstavenie sa hrá v pražských divadlách ako súčasť projektu Divadlo pohádek.
 Patla a Matla – pantomimické divadelné predstavenie inšpirované rozprávkou. Premiéra bola v roku 2010 v Prahe. V súčasnosti sa už toto predstavenie nehrá.

 Home media 
Česká televízia vysiela väčšinu epizód v rámci relácie Večerníček, ale niektoré epizódy mali premiéru alebo sa vysielajú v rámci klasického programu. Typická dĺžka epizódy je približne 8 minút. V televízii sa seriál vysiela vždy v inom poradí, na DVD taktiež vydávané v rôznom poradí.

 Vydanie na DVD 
Seriál bol už niekoľkokrát vydaný na DVD. Poradie epizód väčšinou nerešpektuje poradie vydania podľa dátumu vzniku.

 Pôvodné vydanie v krabičke 
 Pat & Mat, AIF Studio, 1999
 Pat & Mat 1, Centrum českého videa, 2001
 Pat & Mat 2, Centrum českého videa, 2001
 Pat & Mat 3, Centrum českého videa, 2001
 Pat a Mat se vracejí 4, Centrum českého  videa, 2003
 Pat a Mat se vracejí 5, Centrum českého videa, 2004
 Pat a Mat se vracejí 6, Centrum českého videa, 2006

 Vydanie v papierovom obale 
Rovnako pomenované tituly majú rovnaký obsah ako pri prvom vydaní na DVD. Titulný obrázok je tiež rovnaký. Na Slovensku tieto DVD obsahujú logo novín Plus jeden deň, ktoré pripravili toto vydanie ako svoju prílohu. Titul Pat & Mat Speciál vychádza po prvýkrát. Obsahuje však všetkých 10 epizód zo skoršieho nečíslovaného vydania Pat & Mat a štyri predtým nevydané epizódy. Kolekcia od North Video iba zabalila DVD z príloh novín do balíčku.

 Pat & Mat 1, Šíp, 2007
 Pat & Mat 2, Šíp, 2007
 Pat & Mat 3, Šíp, 2007
 Pat a Mat se vracejí 4, Šíp, 2007
 Pat a Mat se vracejí 5, Šíp, 2007
 Pat a Mat se vracejí 6, Šíp, 2007
 Pat & Mat Speciál, Šíp, 2007
 Pat a Mat 1-3 (kolekce 3 DVD), North Video, 2014
 Pat a Mat 4-6 (kolekce 3 DVD), North Video, 2015
 Pat a Mat 1-6 (kolekce 6 DVD), North Video, 2014

 Nové vydanie v krabičke 
Toto vydanie už má nové obrázky na obale a nové grafické prevedenie. Rovnako očíslované disky obsahujú rovnaké epizódy ako predtým (môžu byť však v inom poradí). Skorší titul Pat & Mat Speciál bol rozdelený na dve DVD – Pat & Mat 7 a Pat & Mat 8. Vyšli aj tituly Pat a Mat na venkově 9 (Pat a Mat na vidieku 9), Pat & Mat ve filmu (Pat & Mat vo filme) a Pat & Mat na venkově (Pat & Mat na vidieku), kde sa mnohé epizódy opakujú.

 Pat a Mat 1, Bonton, 2012, len ako súčasť kolekcie 8 DVD
 Pat a Mat 2, Bonton, 2012, len ako súčasť kolekcie 8 DVD
 Pat a Mat 3, Bonton, 2012, len ako súčasť kolekcie 8 DVD
 Pat a Mat se vracejí 4, Bonton, 2012, len ako súčasť kolekcie 8 DVD
 Pat a Mat se vracejí 5, Bonton, 2012, len ako súčasť kolekcie 8 DVD
 Pat a Mat se vracejí 6, Bonton, 2012, len ako súčasť kolekcie 8 DVD
 Pat a Mat 7, Bonton, 2012
 Pat a Mat 8, Bonton, 2012
 Pat a Mat Kolekce 8 DVD, Bonton, 2012
 Pat a Mat na venkově 9, Bonton, 2013
 Pat a Mat 1, Magic Box, 2015
 Pat a Mat 2, Magic Box, 2015
 Pat a Mat 3, Magic Box, 2015
 Pat a Mat se vracejí 4, Magic Box, 2015
 Pat a Mat se vracejí 5, Magic Box, 2015
 Pat a Mat se vracejí 6, Magic Box, 2015
 Pat a Mat 7, Magic Box, 2015
 Pat a Mat 8, Magic Box, 2015
 Pat a Mat Kolekce 4 DVD 1-4, Magic Box, 2015
 Pat a Mat Kolekce 4 DVD 5-8, Magic Box, 2015
 Pat & Mat ve filmu, Magic Box, 2016
 Pat & Mat na venkově, Magic Box, 2016
 Pat a Mat znovu v akci, Magic Box, 2018
 Pat & Mat nás baví, Magic Box, 2019
 Pat & Mat: Zimní radovánky, Magic Box, 2019
 Pat & Mat: Kutilské trampoty, Magic Box, 2020

 Zoznam epizód 
+č.Rok výrobyČeský titul

(Slovenský v roku 1979-85)Slovenský titul

(od 1985 iba preklad)Režisér epizódy                                                               

Pilotná epizóda

produkcia: Filmové laboratoře Barrandov (Krátky film Praha, studio Jiřího Trnky), Praha11976KuťáciDomáci majstriLubomír Beneš                                                                 

...A je to!

produkcia: Filmové laboratoře Barrandov (Krátky film Praha) pre Československú televíziu, Bratislava21979TapetyTapetyLubomír Beneš31979DielňaDielňaLubomír Beneš41979KoberecKoberecLubomír Beneš51979Hojdacie kresloHojdacie kresloLubomír Beneš61979ObrazObrazLubomír Beneš71979GarážGarážLubomír Beneš81979SvetloSvetloLubomír Beneš91981GramofónGramofónLubomír Beneš101981GrilGrilLubomír Beneš111982SťahovanieSťahovanieLubomír Beneš121982VodaVodaLubomír Beneš131982ZáhradkaZáhradkaLubomír Beneš141982MaľovanieMaľovanieLubomír Beneš151982SkokaniSkokaniLubomír Beneš161982KrížovkaKrížovkaLubomír Beneš171983BúdkaBúdkaLubomír Beneš181983Veľké pranieVeľké pranieLubomír Beneš191983TelocvičňaTelocvičňaLubomír Beneš201983Raňajky v tráveRaňajky v tráveLubomír Beneš211983PráčkaPráčkaLubomír Beneš221983DážďDážďLubomír Beneš231984VýletVýletLubomír Beneš241984VináriVináriLubomír Beneš251984KorčuleKorčuleLubomír Beneš261984KlavírKlavírLubomír Beneš271985HrnčiariHrnčiariLubomír Beneš281985PoruchaPoruchaLubomír Beneš291985JablkoJablkoLubomír Beneš                                                               

Pat & Mat

produkcia: Filmové laboratoře Barrandov (Krátky film Praha)301989KlíčKľúčLubomír Beneš311989NábytekNábytokLubomír Beneš321990SekačkaKosačkaLubomír Beneš331990Generální úklidVeľké upratovanieLubomír Beneš341990StřechaStrechaLubomír Beneš351990DveřeDvereLubomír Beneš                                                               

Pat & Mat

produkcia: Studio AIF, Praha361992SušenkySušienkyMarek Beneš371992VrataVrátaLubomír Beneš381992CyklistiCyklistiLubomír Beneš391992DlaždiceDlaždiceLubomír Beneš401992ParketyParketyLubomír Beneš411992OkapOdkvapová rúraMarek Beneš421992KabrioletKabrioletLubomír Beneš431994NehodaNehodaLubomír Beneš441994KulečníkGulečníkLubomír Beneš451994Živý plotŽivý plotLubomír Beneš461994TrezorTrezorMarek Beneš471994BlatníkBlatníkLubomír Beneš481994ModelářiModeláriLubomír Beneš491994WindsurfingWindsurfingLubomír BenešEpizóda nebola uvedená pre distribúciu501998KartyKartyFrantišek Váša                                                               

Pat a Mat, Pat a Mat se vracejí

produkcia: Ateliery Bonton, Zlín512002PuzzlePuzzleMarek Beneš522003Opékají špekáčkyOpekajú špekáčikyLadislav Pálka532003Opravují střechuOpravujú strechuLadislav Pálka542003Černá bedýnkaČierna debničkaVlasta Pospíšilová552003KolečkaKolieskaVlasta Pospíšilová562003Psí boudaPsia búdaMilan Šebesta572003Natírají podlahuNatierajú podlahuLadislav Pálka582003SkleníkSkleníkMarek Beneš592003HoupačkaHojdačkaMarek Beneš602003Nezvaný návštěvníkNepozývaný návštevníkMarek Beneš612003BodygárdiBodygardiMarek Beneš622003Natírají oknaNatierajú oknáMarek Beneš632003Velikonoční vajíčkoVeľkonočné vajíčkoVlasta Pospíšilová642003Štíhlá linieŠtíhla líniaVlasta Pospíšilová652003AutomatAutomatMarek Beneš662003AutodráhaAutodráhaMarek Beneš672003AkváriumAkváriumMarek Beneš682003ZavařujíZavárajúLadislav Pálka692003RogaloRogaloLadislav Pálka702003VánočkaVianočkaMilan Šebesta712003StůňouChorýLadislav Pálka722003FaxFaxJosef Lamka732003JahodyJahodyVlasta Pospíšilová742004Hrají golfHrajú golfLadislav Pálka752004Někam to zapadloNiekde to zapadloVlasta Pospíšilová762004Kopají bazénKopajú bazénMarek Beneš772004Věší krajinuVešajú krajinuMarek Beneš782004Vánoční stromečekVianočný stromčekMarek Beneš                                                                 

Pat a Mat na venkově

produkcia: Patmat film, Praha792009PostelePosteleMarek Beneš802011VodovodVodovodMarek Beneš812011Papírový servisPapierový servisMarek Beneš822011PromítačkaPremietačkaMarek Beneš832012VysavačVysávačMarek Beneš842012BazénBazénMarek Beneš852012PodlahaPodlahaMarek Beneš862013Suchý stromSuchý stromMarek Beneš872014Pomerančová šťávaPomarančová šťavaMarek Beneš882014RotopedRotopédMarek Beneš892015KaktusKaktusMarek Beneš902015ObkladačkyObkladačkyMarek Beneš912015Sluneční clonaSlnečná clonaMarek Beneš                                                                 

Pat a Mat nás baví

produkcia: Patmat film, Praha922018VčelyVčelyMarek Beneš932018Solární sekačkaSolárna kosačkaMarek Beneš942018KrtekKrtkoMarek Beneš952018PlotPlotMarek Beneš962018Ucpaný komínUpchatý komínMarek Beneš972018ElektrárnaElektráreňMarek Beneš982018SkalkaSkalkaMarek Beneš992018RodeoRódeoMarek Beneš1002018KolotočKolotočMarek Beneš1012018MyčkaUmývačkaMarek Beneš1022018OdpadOdpadMarek Beneš1032018SchodySchodyMarek Beneš1042018KameraKameraMarek BenešPat a Mat v zimě

produkcia: Patmat film, Praha1052018KalamitaKalamitaMarek Beneš1062018Vánoční světýlkaVianočné svetielkaMarek Beneš1072018SaunaSaunaMarek Beneš1082018BetlémBetlehemMarek Beneš1092018StromečekStromčekMarek Beneš1102018DárkyDarčekyMarek Beneš1112018SilvestrSilvesterMarek Beneš1122019Novoroční přáníNovoročné prianieMarek Beneš1132019Bramborový salátZemiakový šalátMarek Beneš1142019KaprKaporMarek Beneš1152019Perníková chaloupkaPerníková chalúpkaMarek Beneš1162019LedovkaPoľadovicaMarek Beneš1172019IglúIglúMarek BenešPat a Mat kutí

produkcia: Patmat film, Praha1182019PalačinkyPalacinkyMarek Beneš1192019Létající strojLietajúci strojMarek Beneš1202019PopcornPopcornMarek Beneš1212019NábytekNábytokMarek Beneš1222019AutomyčkaAutoumývačkaMarek Beneš1232019SklizeňŽatvaMarek Beneš1242019FotopastFotopascaMarek Beneš1252020Výroba leduVýroba ľaduMarek Beneš1262020Potrubní poštaPotrubná poštaMarek Beneš1272020BarbecueBarbecueMarek Beneš1282020PizzaPizzaMarek Beneš1292020Pečou chlebaPečú chliebMarek Beneš1302020Garážová vrataGarážové dvereMarek Beneš

 Referencie 

 Zdroje 
 Informácie o postavách Pat a Mat
 Informácie o tvorbe seriálu ...A je To!.


 Informácie o divadelnom predstavení Pat a Mat jednou na dovolenou
 Pat & Mat, Pat & Mat se vracejí a Pat & Mat na venkově na stránkach Českej televízie
 Pata a Mata milují v Nizozemsku i Íránu - novinky.cz

Kategória:Česko-slovenské kreslené seriály
Kategória:České kreslené seriály
Kategória:Detské filmy a seriály
Kategória:Televízne seriály z roku 1976
Kategória:Večerníčky